El club alboraier Patacona StreetBall 3x3 arrasa en un torneig a Itàlia guanyant tots els partits jugats
26 de juny de 2024

9 victòries de 9 partits jugats. Així ha sigut el tremend pas de l'associació local Amik del Basket ‘Patacona StreetBall 3x3’ per la ciutat de Savigliano, a la província de Torí (Itàlia), on el passat 15 de juny es va disputar un torneig d'aquest esport.

En el campionat, organitzat per l'Equip dels Gators, van participar Omar Cantarero Granado, Carles Hernández Pérez, Ferrán Madrid Contreras i Carles Pernas Alcañiz. Tots ells entre els 16 i 17 anys.

Al costat d'aquests jugadors van assistir l'entrenador, Alessandro Romitelli, i el cofundador de l'equip i del club esportiu, Panos Tsigaras.